Lolland-Falsters Stifts-Tidende, 1843-08-24
Om Høsten har Hemp. Av., fra en kyndig Landmand modtaget følgende Meddelelse: Rapshøsten i Fyen er nu, paa høist ubetydeligt nær, tilendebragt; den har i Gjennemsnit givet ualmindelig stærkt og Qvaliteten er fortrinlig god, kun Skade at endnu Mange, især af Bondestanden, af høste denne Sæd for tidligt; imidlertid har det for denne Avl særdeles gunstige Høstveir mere end almindeligt raadet Bod herpaa. – Rughøsten er ligeledes, med faa Undtagelser nær, tilendebragt; den vil give meget godt i Skjeppen, ligeledes vil den afgive et smukt og vægtigt Produkt, dog maae endeel Smaakjerner ved Harpen fratages, hvis den skal naae den Vægt forrige Aars Høst afgav, thi den langvarige Tørke i Forsommeren satte de saakaldte St. Hansdrenge for langt tilbage, til at Kjernen i samme kunde erholde Modenhed tilligemed Plantens frodige Skud, den saakaldte Meeldrøie sees saagodtsom ikke i Aar. - Hveden og Byggen, vil afgive et rigeligt, smukt og fuldkjernet Produkt, hvis Jndhøstningen, som vil finde Sted i Løbet af de næste 14 Dage, begunstiges af Veiret, især vil Byggen blive vægtig; enkelte Steder, hvor Hveden har været saaet for tykt og Jorden tillige har været kraftfuld, er Hveden gaaet omkuld, her vil Kjernen naturligviis blive svagere, ligesom og Foderet har taget Skade. Byggen vil iøvrigt ikke fylde stærkt i Straaet. - Havren vil afgive et godt vægtigt Produkt, Qvantiteten middel Høst. Ærterne ville give godt i Skjeppen, men ere groede smaat i Foderet; af de tvende sidstnævnte Kornsorter, især Ærter, saaes iøvrigt med hvert Aar mindre her i Provindsen, og af Vikker kun ubetydeligt. - A Brand i Hvede, Byg og Havre sees i Aar ualmindelig Lidet. (Da Jnsecterne i det Hele taget i denne Sommer have været yderst saa, sandsynligviis en Følge af den langvarige kolde Forsømmer, bestyrker denne Omstændighed meget den Mening, at Brand foraarsages ved Jnsekter som af Pastor Ammentorp Sørensen antaget, og ikke, som af Andre antaget, ved Svampplanten). - 14 Dages godt Høstveir endnu, saa kan Anmelderen heraf ikke mindes, for den fyenske Landmand, glædeligere Udsigter end i Aar, især da Man med temmelig Vished, efter Beretningerne fra Udlandet, kan vente høie Priser. - For Raps bydes her i Provindsen for Tiden 8 1/2 Rbd. for de mindste Partier fra Bonden, og modtages strax. Ringe Kro i Fyen er nu solgt underhaanden til Konstberider C. Hoffmann for 13,500 Rbd. Hr. Adjunct Mundt ved Sorøe Academie, Hr. Lic. theol. J. Bornemann og Hr. Mag. art. Tregder ere kongeligt constituerede til Lectorer ved Sorøe Academie, den Første i Mathematik, den Anden i Philosophie og den Tredie i Philologie. Nykjøbing den 24de August. Falsters Landboforening afholder, som det af Formandens Jndbydelse vil være bekjendt, næstkommende Tirsdag den 29de de, om Formiddagen Kl. 11 sit første ordentlige Møde. Da denne Forening nu har faaet en saadan Udvidelse at den, skjøndt ved sit Navn og sin Oprindelse nærmest knyttet til Communalvæsenet paa Landet, staaer aaben for enhver retsindig Mand uden Hensyn til Stand og Opholdsted, og da ingen almeennyttig eller almeen interessant Gjenstand er udelukket fra dens Virksomhed, kan man med Sikkerhed vente, at Medlemmernes Antal vil blive meget betydeligt, og at navnlig Nykjøbings Beboere ville benytte denne Leilighed til i Forening med fædrelandsksindede Medborgere at deeltage i Udviklingen af det kraftige Samfundsliv, som allerede trindt og i Landet har dannet saadanne Foreninger, der ikke ville undlade at udøve en betydningsfuld Jndflydelse paa Folkets Selvstændighed og borgerlige Uddannelse. Foreningen er nu indrettet paa den frieste og meest lovende Maade. Den vil kun virke ved sin moralske Kraft. Enhver, som ved selve Mødet melder sig og erlægger det aarlige Contingent med 2 Mk., er derved uden videre Omstændigheder Medlem og har med alle de øvrige Medlemmer fuld Ret til at bringe enhver Sag, han maatte ønske, paa Bane og bidrage til Foreningens Beslutning. Formanden, som aarlig vælges, et Foreningens eneste Embedsmand og skal kun lede Forretningerne, uden større Magt end ethvert andet Medlem. Men saaledes er enhver Enkelt ogsaa medansvarlig for den fremtidige Udvikling af Foreningen, og dette Ansvar vil fornemmelig hvile paa den, som ikke ved Afstand hindres fra at indtræde, men dog af Ligegyldighed holde sig borte fra Foreningen eller dens Møder.